Svjetski dan vode
Snabdijevanje vodom već u krizi u mnogim dijelovima svijeta.
Na današnji Svjetski dan vode, Ujedinjeni Narodi žele da svijet shvati koliko je kritična uloga vode u sigurnoj prehrani. Potražnja vode raste zajedno sa populacijom, posebno uz povećane potrebe za hranom. Na ovaj izazov može se odgovoriti, ali to nije lak zadatak. Voda. Kako populacija raste, sve je više i više ljudi na česmama ili izvorima. Ali, kada se radi o ukupnoj svjetskoj potražnji za vodom, voda za piće je tek vrh problema, kaže Pasquale Steduto, rukovodilac programa za vodu u UN-ovoj Organizaciji za hranu i poljoprivredu: Poljoprivreda je odgovorna za 70 procenata potrošnje vode iz rijeka i drugih vodotokova širom svijeta. Na primjer, svaka osoba pije 2 do 3 litra vode dnevno, ali se zato potroši oko 200 litara vode na proizvodnju dnevnih potreba kukuruza za tu istu osobu. Ista količina kruha odnosi 270 litara. Riža - 420. Proizvodnja mesa uzima još više vode - svinjetina 930 litara po dnevnoj porciji, jagnjetina 1400 litara, a najžednije je juneće meso sa 2400 litara.Potražnja vode raste, dakle, paralelno za potražnjom za hranom, kaže Steduto: . Oskudica vode vlada na nekim mjestima jer je farmeri ispumpavaju brže nego što se izvori prirodno mogu puniti, upozorova Aaron Salzberg, šefa odjela za vodu u State Departmentu:. Prekomjerna potrošnja podzemnih voda za irigaciju je, takodje, veliki problem u velikim farmerskim regionima u Kini, u Sjedinjenim Državama i na drugim mjestima. Na drugoj strani, najveći dio sub-saharske Afrike ima suprotan problem - nedovoljnu irigaciju. Afrički farmeri zavise od vodenih padavina, što postaje sve neizvjesnije uz klimatske promjene, kaže Pasquale Steduto: Proizvodnja više hrane za više ljudi sa manje vode biće veliki izazov u godinama koje dolaze. Ima, medjutim, nekih rješenja. Jednostavne pumpe na pedale za farmere kojima treba navodnjavanje. Navodnjavanje nakapavanjem za farmere koji treba da izvuku više prinosa po sjetvi. I ishrana sa manje mesa u zemljama koje ga već troše previše, da nabrojimo samo neke: Ali, za uvodjenje promjena treba vrijeme, i Steduto je manje optimista oko brzine promjena. Isto kao i Aaron Salzberg: Ali, eksperti kažu da donošenje takvih odluka više ne može biti samo stvar tih i takvih vlada, jer klimatske promjene uveliko prijete rezervama vode, ionako opterećenim sve većom populacijom.